Source: http://regiontvnet.sk/zopakujme-si-zasady-vysielania-politickej-reklamy/
Timestamp: 2018-07-23 09:29:01+00:00

Document:
Zopakujme si zásady vysielania politickej reklamy • RegionTVnet
Predvolebná politická kampaň zúri všade. Veľkoplošnou vonkajšou reklamou je už dávno zaplienená celá krajina, v hlavnom meste nie je kam sa pozerať, je na internete, je v latentnej forme aj v tlači a v televízií. Televízia, aj vďaka silnému dosahu a vplyvu, má prísne pravidlá pre vysielanie politickej reklamy. Televízia si nemôže dovoliť to čo iné média a regionálna TV, ktorá nemá za sebou silných hráčov, už vôbec nie. Rada pre vysielanie ešte nevydala komentár k zákonnej úprave vysielania v čase volieb, učiní tak pravdepodobne neskôr. Aby sme predišli prípadným nepríjemnostiam, pripomeňme si už teraz zásady vysielania v čase volieb .
Podľa ust. § 24 ods. 8 zákona č. 333/2004 Z. z. sa vysielanie politickej reklamy začína 21 dní predo dňom volieb. Zákon č. 333/2004 Z. z. však nestanovuje koniec vysielania politickej reklamy. Pre voľby do NR SR sa teda neustanovuje tzv. volebné moratórium, na rozdiel od volieb do samosprávy.
Pozor na to, aby ste neposkytovali politickú reklamu neúmyselne
Politici sa pohybujú všade, kde sa niečo deje. Napríklad príjmete pozvanie na podujatie. Skúsený charizmatický politik ľahko očarí svojím šarmom neskúseného redaktora a tak z nevinného rozhovoru na spoločenskú tému sa stane predvolebná kortešačka. Majitelia televízií, veľmi dobre viete kde začína a kde končí politická kampaň, nenechajte sa zmanipulovať. Ani v prípade, že organizátor podujatia (napríklad starosta) vám výrobne náklady reportáže zaplatí, nemá nárok na bezplatnú politickú reklamu pre svojho hosťa. Dôsledky porušenia zákona musíme znášať my.
Podľa ust. § 32 ods. 10 zákona č. 308/2000 Z. z.: „Politická reklama na účely tohto zákona je verejné oznámenie určené na
Realizuje sa najmä formou klasickej reklamy – krátky, akčný, vizuálne úderný spot. Krátky spot je vhodný, pretože politická reklama v televízií je časovo obmedzená a nebolo by rozumné minúť čas zdĺhavým rozprávaním. Zákon 308/2000 pozná aj iné formy mediálnej komunikácie. Telenákup si nevieme predstaviť, ale sponzorský odkaz alebo product placement si vieme predstaviť. Formu politickej reklamy zákon neurčuje. Zaujímavé by bolo vysvetlenie Rady pre vysielanie či môže byť politická reklama aj vo forme sponzorského odkazu, ale túto otázku jej pravdepodobne nikto ešte nepoložil a politická strana sa o takúto formu ani nepokúšala.
Vysielatelia sú povinní zreteľne označiť a oddeliť vysielanie politickej reklamy pred voľbami do NR SR od ostatných relácií odvysielaním oznamu, že ide o platené vysielanie. Požiadavka zreteľného oddelenia bude naplnená v prípade, že vysielanie politickej reklamy bude od ostatného vysielania oddelené oznamom na jeho začiatku, ako aj na konci.
Netreba sa obávať prípadných klamstiev v reklame, zodpovednosť za obsah reklamného posolstva nesie objednávateľ. Podľa ust. § 24 ods. 1 tretia veta a § 24 ods. 3 druhá veta zákona č. 333/2004 Z. z. majú zodpovednosť za obsah politickej reklamy vysielanej tak vo vysielaní vysielateľa na základe zákona, ako aj vysielateľa s licenciou, kandidujúce politické strany alebo koalície.
Ustanovenie § 24 ods. 7 zákona č. 333/2004 Z. z. priznáva vysielateľom úhradu nákladov na politickú reklamu, ktorú uhrádzajú kandidujúce politické strany alebo koalície (platená politická reklama).
Vysielatelia sú povinní zabezpečiť pre všetky kandidujúce politické strany alebo koalície rovnaké podmienky nákupu vysielacieho času a rovnaké cenové a platobné podmienky. Uvedené nemožno vykladať v zmysle, že tieto podmienky majú byť u všetkých vysielateľov rovnaké. Každý z vysielateľov určí tieto podmienky samostatne, pričom takto určené podmienky musí garantovať pre všetky kandidujúce politické strany alebo koalície
Na spravodajské a publicistické (teda aj politicko-publicistické programy) nevzťahujú žiadne obmedzenia v prípade, že sa realizujú rovnakým spôsobom a za rovnakých okolností ako v čase mimo obdobia vysielania politickej reklamy pred voľbami do NR SR a sú v súlade s platnými programovými skladbami vysielania jednotlivých vysielateľov.
Vysielanie iných relácií s výnimkou spravodajských a publicistických relácií podľa § 24 ods. 2, 5 a 10 zákona č. 333/2004 Z. z., ktoré by mohli ovplyvniť hlasovanie voličov v prospech alebo v neprospech kandidujúcej politickej strany alebo koalície, je v čase určenom na vysielanie politickej reklamy podľa § 24 ods. 8 zákona č. 333/2004 Z. z., zakázané. Uvedený zákaz sa bude vzťahovať na všetky iné relácie, v ktorých existuje možnosť, že by akýmkoľvek spôsobom mohli ovplyvniť hlasovanie voličov v prospech alebo v neprospech kandidujúcej politickej strany alebo koalície.
Článok bol spracovaný podľa: Komentár k zákonnej úprave vysielania v čase volieb do NR SR (DOC) 2012
25/11/2015 04/03/2018 O reklame

References: § 24
 § 32
 § 24
 § 24
 § 24
 § 24
 § 24